text: [{"text_idx": "#000005", "text": "Dubbii himaan mootummaa Iiraan Ali Rabii\u2019i gama isaatiin dhimmicha irratti yaada kenneen \u201cIiraan fi Venezweelaan biyyoota walabaa birmadummaa mataa isaanii qaban waan tahaniif, hariiroo daldalaa waliin geggeessuuf hayyama qaama biroo irraa hin barbaadan\u201djedhe.\nAmeerikaan kanaan dura dhaabbilee boba\u2019aa Iiraan fi Venezweelaa irra qoqqobbii cimaa keetteen, biyyoonni lamaan boba\u2019aa isaanii gabaa Addunyaatiif akka hin dhiheessine dhoorkaa kan turte tahus, Bulchiinsi Traamp tarkaanfii amma Markaba Iiraan irratti fudhatuuf yaade maal akka tahe hin ibsine."}, {"text_idx": "#000006", "text": "Bara dabres humni Galaana Briteen Markaba Iiraan boba\u2019aa fe\u2019attee imalaa turte takka eega danqee booda, Iiraan haaluma walfakkaatuun naannawa Galaana Parshiyaa keessatti Markaba Briteen danquu isii hordofuun, biyyoonni lamaanuu boda irra jaarsummaadhaan Markaboota gama lamaaniituu gad lakkisuun ni yaadatama."}, {"text_idx": "#000007", "text": "Mootummaan Venezweelaa gama isaatiin kanaan duras yeroo heddu boba\u2019aa Iiraan irraa bitataa akka ture qofa beeksise."}]